Y.B. TUAN RAJIV A/L RISHYAKARAN: Terima kasih Tuan Speaker. Tuan Speaker, belum lagi. Ini Usul 14, belum lagi Usul 15. Sabar. Tuan Speaker, dan Ahli Yang Berhormat sekalian, saya ingin membawa satu usul yang berbunyi seperti berikut, bahawa Dewan yang mulia ini menggesa Kerajaan Negeri Selangor mengambil langkah untuk mempercepatkan proses penggantian paip di Negeri Selangor bagi mengurangkan gangguan bekalan air kepada rakyat akibat daripada insiden paip pecah. Tuan Speaker, dan rakan-rakan Yang Berhormat sekalian. Insiden paip pecah adalah satu perkara yang agak biasa di masyarakat kami, di negeri kami. Insiden ini menyebabkan gangguan bukan sahaja kepada perumahan tetapi juga kepada perniagaan, kepada industri dan pada pandangan saya kita harus ambil serius perkara ini dan kita harus meningkatkan usaha kita untuk mengatasi masalah-masalah paip pecah yang sering berlaku di Negeri Selangor. Insiden-insiden ini mungkin sudah berkurangan dalam lima (5) tahun yang lepas. Ini saya kena mengakui Kerajaan Negeri Selangor sejak tahun 2016 telah melaburkan bilangan duit yang cukup besar, melaksanakan banyak projek untuk mengganti paip air di seluruh Negeri Selangor. Memang ada usaha-usaha untuk memasang district metering untuk mengawal pressure paip air di kawasan-kawasan yang ada hotspot untuk mengurangkan bilangan insiden paip pecah tetapi di dalam hasrat kita sebagai negeri yang hendak menjadi status negeri maju, to become the first world state, dengan izin, kita harus mempunyai utiliti-utiliti yang juga bertaraf dunia pertama. Dan utiliti-utiliti ini, yang saya maksudkan hari ini ialah utiliti bekalan air.
Kita telah dapat jawapan di Dewan ini dalam sidang yang lepas bahawa untuk tahun ini sebanyak 120 km panjang paip air akan ditukar di Negeri Selangor dalam projek-projek tahun ini, sebanyak 88 projek. Ini mungkin satu angka yang lebih menjauhi negeri-negeri lain di Malaysia. Tetapi saya juga ingin bagi sedikit latar belakang berkenaan jumlah paip yang kita ada di Negeri Selangor. Saya ambil maklum daripada data-data di sidang- sidang sebelum ini. Kita ada 29,000 km paip di Negeri Selangor. Banyak paip ini paip baru. Kawasan perumahan baru yang baru naik, tidak ada banyak masalah kes paip yang pecah. Tetapi banyak kawasan adalah kawasan yang tua seperti di kawasan Bukit Gasing, kawasan perumahan yang dibangunkan 50-60 tahun yang lepas. Dan antara paip yang uzur ialah paip asbestos simen, ac pipe. Ac pipe ialah paip yang mempunyai jangka hayat, life span 20-30 tahun kalau boleh lepas 25 tahun kita tukar dia. Sebab bila paip itu melangkaui life span dia, dia senang untuk pecah dan menyebabkan gangguan. 6000 km asbestos simen di Negeri Selangor dan banyak daripada dia telah melebihi daripada life span dia. So, saya tengok kawasan DUN Bukit Gasing, saya suarakan masalah yang dihadapi oleh penduduk-penduduk saya sering berlaku kes paip pecah tapi saya tahu bukan sahaja di Bukit Gasing, di seluruh Negeri Selangor pun berlaku ha? Sepang pun? Ala nanti boleh bahas Yang Berhormat Sg. Pelek. Sebab paip dia sudah melangkaui usianya. Apabila satu ketika dulu penswastaan dilakukan di Negeri Selangor, SYABAS diswastakan. Antara tugas yang harus dilakukan oleh SYABAS pada masa itu adalah untuk menambahbaik infrastruktur. Mereka harus tukar paip tetapi perkara ini tidak dilakukan, dan selama ini kita ada banyak masalah untuk mengambil alih industri air sehingga baru sahaja diselesaikannya jadi, kerja-kerja untuk ganti paip pun tergendala dalam masa tersebut. Ini kerana kita tiada kerjasama daripada Kerajaan Persekutuan sebelum tahun 2018. Jadi, banyak kerja infrastruktur tukar paip air ini tertunggak. Now sebelum ini kita ada Penyata daripada Jawatankuasa Pilihan Khas Sumber Air itu telah menceritakan banyak isu-isu dari segi makro tetapi usul saya hari ini adalah menjurus kepada insiden paip pecah. Insiden paip pecah selain daripada paip pecah daripada pihak ketiga, saya ambil maklum memang ada pihak ketiga yang korek jalan dan pecahkan paip itu tak kira usia paip lah kalau kerja-kerja korekan jalan ini tidak dilakukan dengan sempurna, third party incident will happen tetapi isu paip yang tiada third party gangguan masih juga ada kes pecah yang ini kita harus atasi supaya kita boleh gerak ke arah dunia pertama. Kita tidak perlu ada gangguan dalam berkali-kali satu tahun. Kadang-kadang ada area yang ada gangguan berkali-kali dalam masa satu bulan. Jadi, untuk at the very basic untuk menghabiskan kerja 6000 km paip asbestos simen yang mungkin harus digantikan pada paip yang lebih moden seperti ductile iron yang sedang giat dilakukan oleh AIR Selangor saya rasa kita harus mempertingkatkan, saya tak pernah kata kita tak buat. Saya tadi telah huraikan kita memang buat, tahun ini melancarkan 88 projek 120 km panjang paip yang sedang ditukar tetapi saya harap kita boleh meningkatkan, we increase the speed of penukaran paip air. Memang kewangan akan menjadi satu cabaran dan memang kita mungkin kena pinjam lebih. Saya ambil
maklum yang Yang Amat Berhormat telah menceritakan di dalam usul yang pertama sidang Dewan ini AIR Selangor akan buat sukuk dia akan mengambil pinjaman yang, amount yang besar RM20 bilion untuk pelan baru mereka. Mungkin pinjaman ini boleh ditambah dengan brought forward supaya kerja paip ini boleh disegerakan. Hasrat saya satu sahaja, improve customer service pihak utiliti yang milik Kerajaan Negeri Selangor. Hasrat saya satu sahaja, kita tidak ada gangguan. Saya tahu banyak KPI lain penting untuk pengurusan AIR Selangor Kerajaan Negeri itu semua tidak dinafikan tapi satu aspek ini saya harap pada hari ini kita boleh buka ruang untuk bahas dan saya harap Dewan ini akan menyokong usul yang saya bawa ini supaya insiden bilangan kes paip pecah akan jatuh dari Negeri Selangor kepada satu angka yang rendah. Jadi, ini adalah satu perkara yang jarang. Bukan perkara yang berlaku setiap bulan and this must be improve. Jadi, ringkas sahaja tetapi I’m straight to the point dalam topik ini. Saya harap usul ini dapat disokong. Sekian terima kasih.